Ես, իհարկե, հասկանում եմ, որ ֆեյսբուքներում հաճախ ճիշտն եք ասում, այն ճիշտը, որը մեր երկու ՊՆ-ները հաճախ չեն կարող ասել եւ չպետք է ասեն եւ երբեք էլ չեն ասելու: Ես հասկանում եմ նաեւ, որ դուք այն օղակն եք, որը պետք է հասարակությանն ասի այն, ինչը ՊՆ-ները չեն կարող ասել: Ես հասկանում եմ նաեւ սրա նպատակը, որ ժողովուրդն իմանա եւ քաջալերվի, ոգեւորվի, թեւ ու թիկունք ստանա: Բայց դուք իրո՞ք կարծում եք, որ այսօրվա մեր հասարակությունը, որը հերթ էր կանգնած՝ առաջին գիծ գնալու համար, լրացուցիչ ոգեւորության կարիք ունի: Դուք իրո՞ք կարծում եք, որ մեր հասարակությունն առաջին գիծ է նետվում միայն, երբ առաջ ենք գնում: Ես, օրինակ, վստահ եմ, որ մեր ժողովուրդն առաջին գիծ է մեկնում ոգեւորված եւ հաղթելու է մեկնում, ոչ թե միայն այն ժամանակ, երբ առաջ ենք գնում, այլ նաեւ` երբ նահանջ է լինում: